Előterjesztés

a 4. számú napirendi ponthoz

TETT Társulási Tanács 
2026. február 3-án tartandó ülésére 

Bátaszék Város Önkormányzatával kötendő támogatási szerződés elfogadása
Előterjesztő: Glöckner Henrik a TETT elnöke
Az előterjesztést készítette: Tenczlingerné Füle Mária TETT munkaszervezeti munkatárs 
Tisztelt Társulási Tanács!
A Társadalmi Ellenőrző Tájékoztató Társulás azzal a kéréssel fordult Bátaszék Város Önkormányzatához, hogy a Társulás 2026. évi működési költségeihez visszatérítendő támogatásként 3 000 000 Ft-tal szíveskedjenek hozzájárulni. A támogatás összegét a 2026. évi működési támogatás Energiaügyi Minisztérium által történt utalása után – várhatóan április hónapban – téríti vissza a Társulás. Az összeg a tiszteletdíjak és megbízási díjak valamint azok járulékainak teljesítésére kerül felhasználásra.
Fentiek alapján kérem a Tisztelt Társulási Tanácsot, hogy a határozati javaslatot elfogadni szíveskedjenek.

Határozati javaslat

A Társadalmi Ellenőrző Tájékoztatós Társulás Társulási Tanácsa a Bátaszék Város Önkormányzatával kötendő támogatási szerződést a határozat 1. melléklete szerinti tartalommal jóváhagyja és felhatalmazza az elnököt a támogatási szerződés aláírására.
Határidő: 2026. február 15.
Felelős: Glöcner Henrik TETT elnök
Bátaapáti, 2026. január 28. 

